Eiropas Parlamenta rezolÅ"cija par etniskÄs daudzveidÄ"bas aizsardzÄ"bu VojvodinÄ



Oficiālais Vēstnesis 227 E , 21/09/2006 Lpp. 0620 - 0621



P6_TA(2005)0369 Vojvodina Eiropas Parlamenta rezolūcija par etniskās daudzveidības aizsardzību Vojvodinā Eiropas Parlaments, - ņemot vērā 2004. gada 16. septembra rezolūciju par vardarbību pret mazākumtautībām Vojvodinā [1], - ņemot vērā 2005. gada 2. marta ziņojumu par ad hoc delegācijas faktu meklēšanas misiju Vojvodinā un Belgradā, - ņemot vērā Komisijas 2005. gada 12. aprīļa paziņojumu par Serbijas un Melnkalnes gatavību uzsākt sarunas par Stabilizācijas un asociācijas nolīgumu ar Eiropas Savienību (COM(2005)0476), - ņemot vērā Reglamenta 115. panta 5. punktu, A. tā kā Eiropas Savienība un tās dalībvalstis ir veicinājušas demokratizācijas, cilvēktiesību un minoritāšu tiesību ievērošanu Serbijas Republikā un Serbijas un Melnkalnes Valsts savienībā; B. tā kā politiskie spēki un pilsoniskā sabiedrība turpina ziņot par cilvēktiesību un minoritāšu tiesību pārkāpumiem Vojvodinā, tostarp vajāšanu un vardarbību pret personām, kuras pēc tautības nav serbi, kā arī par draudiem pret ungāru izcelsmes politiskajiem līderiem; C. tā kā pēdējos gados Serbijas centralajām un vietējām varasiestādēm nav izdevies uzlabot situāciju attiecībā uz cilvēktiesību un minoritāšu tiesību ievērošanu vai saukt pie atbildības vardarbības un vajāšanas aktu veicējus; D. tā kā gan 2004. gada 16. septembra rezolūcija, gan tās faktu meklēšanas misija ir pozitīvi ietekmējusi situāciju Vojvodinā; E. tā kā nav panākts īsts progress, lai novērstu nacionālo un etnisko minoritāšu dzīves apstākļu pasliktināšanos Vojvodinā, tādējādi apdraudot to nākotni reģionā, vai atvieglotu viņu līdzdarbību izglītībā, valsts pārvaldē, tiesu sistēmā un policijā, nodrošinot vienlīdzīgu pieeju tiesu sistēmai un valsts iestādēm, kas balstās uz tiesiskumu; F. tā kā pretrunā ar Kostunica 2004. gada septembra deklarācijām Serbijas valdībai nav izdevies izveidot divas komitejas, kas attiecīgi izskatītu incidentus, kas izraisīti saistībā ar indivīda etnisko piederību, un etniskās attiecības kopumā; G. tā kā Serbijas un Melnkalnes Valsts savienībai ir saistoša Starptautiskā un Eiropas Cilvēktiesību konvencija un tām jānodrošina šo konvenciju pilnīga īstenošana, kas ir priekšnosacījums tam, lai turpinātu integrāciju Eiropas Savienībā, 1. izsaka nopietnas bažas par atkārtotiem cilvēktiesību pārkāpumiem, tiesiskuma un kārtības trūkumu Vojvodinas provincē; 2. aicina Serbijas Republikas un Serbijas un Melnkalnes Valsts savienības varasiestādes atzīt šos vardarbības aktus par kriminālnoziegumiem saskaņā ar spēkā esošajiem tiesību aktiem un uzsver tūlītējas un efektīvas darbības svarīgumu, lai līdzīgi notikumi nepaliktu bez ievērības un tiktu novērsti nākotnē; 3. vēlas turpināt situācijas novērošanu Vojvodinā, īpašu uzmanību vēršot uz Stabilizācijas un asociācijas nolīguma saturu un principiem, kā arī prasot regulāru apspriešanos ar Padomi un Komisiju šīs procedūras laikā; 4. atbalsta Parlamenta delegācijas attiecībām ar Dienvidaustrumeiropas valstīm iniciatīvu par Vojvodinas minoritāšu un politiskās situācijas atklātu izskatīšanu; 5. atkārtoti apstiprina gatavību izmantot budžeta iespējas palīdzībai un spiediena izdarīšanai uz Serbiju un Melnkalni, lai sekmētu cilvēktiesību un pamatbrīvību, tostarp minoritāšu tiesību ievērošanu; 6. aicina Serbijas Republikas un Serbijas un Melnkalnes valsts savienības varasiestādes atjaunot Vojvodinas autonomiju, kas pastāvēja līdz 1990. gadam, un atjaunot Vojvodinas reģiona parlamenta pilnvaras izglītības un plašsaziņas līdzekļu jomā, lai nodrošinātu reģiona parlamenta darbu, attīstot šim daudztautību reģionam atbilstīgu politiku; 7. prasa Padomei, Komisijai un Augstajam pārstāvim kopējās politikas un ārpolitikas jautājumos rūpīgi novērot notikumu attīstību Vojvodinā, īpašu uzmanību vēršot uz nopietniem draudiem drošībai saistībā ar minoritāšu vajāšanu Vojvodinā, un tādēļ aicina uz Vojvodinas provinci nosūtīt ES novērotājus (EUMM); 8. atgādina Serbijas Republikas un Serbijas un Melnkalnes Valsts savienības valdībām, ka brīvības, demokrātijas, cilvēktiesību un pamatbrīvību un tiesiskuma principu un Stabilizācijas un asociācijas procesa pamatprincipu ievērošana ir priekšnoteikums tam, lai Eiropas Parlaments piekristu Stabilizācijas un asociācijas nolīguma noslēgšanai un nākotnes sadarbībai ar Eiropas Savienību kopumā; 9. uzdod tā priekšsēdētājam nosūtīt šo rezolūciju Padomei, Augstajam pārstāvim kopējās politikas un ārpolitikas jautājumos, Komisijai, Serbijas Republikas un Serbijas un Melnkalnes Valsts savienības valdībām, kā arī Vojvodinas varasiestādēm. [1] OV C 140 E, 9.6.2005., 163. lpp. --------------------------------------------------